Murmansk viloyati sudi 30 yoshli Eron fuqarosini Rossiya davlat chegarasini buzishda aybdor deb topib, jazoga tortdi. Bu haqda Interfaks agentligining xabar berishicha, u Rossiya tashqarisiga chiqarib yuboriladi.Aytilishicha, Kareliya Respublikasida bo‘lgan erkak 27 may kuni Murmanskka kelib, taksiga o‘tirgan va Norvegiya bilan chegaradagi Borisoglebsk nazorat o‘tkazish punktiga yo‘l olgan.Chegaradagi muhandis inshootlari yaqinidan o‘tish chog‘ida u mashinadan sakrab tushib qolgan va simto‘r tagidan emaklab o‘tgan. U Norvegiyaga o‘tib bo‘ldim, deb o‘ylab to‘xtagan paytida chegarachilar tomonidan qo‘lga olingan.Ayni paytda u Murmansk viloyatida migratsiya boshqarmasi izolyatrida saqlanmoqda.